— Сапраўды, інавацыі — гэта павышэнне прадукцыйнасці працы, зніжэнне сабекошту прадукцыі, павышэнне заробку, — адзначыў Дзмітрый Леанідавіч. — Але, з другога боку, ва ўмовах дэфіцыту працоўных рэсурсаў узнікае праблема прыцягнення і замацаванасці маладых высокакваліфікаваных кадраў на вытворчасці. Гэта магчыма толькі тады, калі мы больш цесна станем супрацоўнічаць з сістэмай адукацыі ў частцы практычнага навучання. Сёння немагчыма мадэрнізаваць навучальныя ўстановы, аснасціць іх самым сучасным абсталяваннем. І гэта непатрэбна. Мэтазгодна засвойваць прафесійныя навыкі не ў вучэбнай майстэрні, а ў цэху прадпрыемства.